**Pielikums Nr.6.2.**

**MSAF**

**līdzekļu izmantošanas**

**vadlīnijām**

**NOSLĒGUMA PĀRSKATS PAR PROJEKTA ĪSTENOŠANU**

|  |  |
| --- | --- |
| **Projekta nosaukums:** | **LIGZDOJOŠO UN NOMEDĪTO ŪDENSPUTNU IZPĒTE** |
| **Projekta īstenotājs:** | **Latvijas Universitāte** |

**1. Piešķirtā finansējuma apstiprinājums**

|  |  |
| --- | --- |
| Finansēšanas līguma/vienošanās | |
| numurs | datums |
| 2018/37 | 14.02.2018. |

**2. Informācija par projekta finansējuma apjomu**

|  |  |  |
| --- | --- | --- |
| **MSAF finansējums, EUR** | | **Projekta kopējas izmaksas, EUR** |
| Piešķirtā summa | 10503,00 | 10503,00 |
| Izlietotā summa | 10503,00 |
| Atlikums | 0,00 |

**3. Projekta īstenošanas laiks**

|  |  |  |  |  |  |  |  |
| --- | --- | --- | --- | --- | --- | --- | --- |
| No | 2018.gada | 14. | februāris | līdz | 2018.gada | 15. | novembris |

**4. Projekta īss apraksts** (ietver informāciju par projekta ieviešanas ģeogrāfisko vietu, mērķiem, sasniegtajiem rezultātiem un projekta ilgtspēju)

|  |
| --- |
| Projekts tiek realizēts dažādās ūdenstilpēs visā Latvijas teritorijā, kas zināmas kā bagātas ar ūdensputniem, g.k. ligzdojošiem (Engures, Kaņiera ezeri) . Tā mērķis ir iegūt ikgadējas ziņas par medījamo ūdensputnu vietējo populāciju skaitlisko izmaiņu tendencēm, vairošanās sekmēm, nomedīšanas apjomu, sugu, vecumu un dzimumu sastāvu, kā arī par medību intensitāti un rezultātiem. Šie dati var kalpot par pamatu ilgtspējīgas, populāciju atražošanas spējas neapdraudošas ūdensputnu medību saimniecības nodrošināšanai. Projekts ir vienīgais šādas informācijas avots valstī. Tā galvenie datu ieguves avoti ir pīļu ligzdu uzskaites un nomedīto putnu reģistrācija dažādās ūdenstilpēs. Tiek iegūtas ziņas par dažādu sugu ligzdojošo pīļu skaitu, ligzdošanas sekmēm, to izmaiņu tendencēm ilglaicīgajos (kopš 1958.g.) parauglaukumos Engures un Kaņiera ezeros. Iegūtā informācija dod iespēju novērtēt praktiskos ieguvumus medību saimniecībā pēc dažādu biotehnisko pasākumu veikšanas. Iegūtas un analizētas ziņas par 2018.g. sezonas sākumā lielajos piejūras ezeros (Liepāja, Engure, Babīte) un Nagļu dīķos nomedītajiem ūdensputniem, to skaitu un sastāvu, kā arī par 2017.g. visā medību sezonā nomedītajiem ūdensputniem (dažādas ūdenstilpes visā Latvijas teritorijā, korespondentu ievāktie dati). Rezultātā ir iespējams novērtēt dažādu sugu pīļu vairošanās sekmes un spalvmetēju tēviņu īpatsvaru mednieku guvumā 2017.g. un sekot attiecīgo parametru izmaiņu ilglaicīgajām tendencēm. Kopumā ievāktie dati ļauj sekot medījamo ūdensputnu ieguves dinamikai ilgā laika periodā un skaidrot izmaiņas izraisošos faktorus.  Projektam ir monitoringa raksturs, kas nosaka tā ilgtspējas nepieciešamību – jo ilgāks pētījums, jo pamatotāki tā gaitā iegūtie secinājumi.  Visi 2018.g. projekta darba uzdevumi izpildīti, papildus reģistrēti nomedītie ūdensputni Liepājas ezera Reiņos, kā arī sagatavots viens zinātnisks raksts par medībām publicēšanai ārzemju (Vācija) medību žurnālā. |

**5. Projekta ietvaros veiktie pasākumi saskaņā ar darba uzdevumiem**

|  |  |  |  |
| --- | --- | --- | --- |
| **Darba uzdevums** | **Veikto pasākumu apraksts** | **Pasākuma rezultāts**  (ietekme uz sabiedrību, ieguldījums medību saimniecības attīstībā.) | **Pasākuma un rezultāta dokumentāls apliecinājums** |
| I. Pirmā posma darba uzdevumi(izpildāmi no līguma noslēgšanas brīža līdz 2018.gada 30.jūnijam)**:**  1.Korespondentu tīkla iesūtīto materiālu – 2017.gada sezonā nomedīto ūdensputnu reģistrāciju – apstrāde;  2.Tehniska sagatavošanās lauka pētījumu sezonai;  3.Pīļu ligzdu uzskaites un ligzdu likteņa izsekošana ilglaicīgajos parauglaukumos Engures un Kaņiera ezeros, lai iegūtu ziņas par ligzdojošo populāciju apmēriem un ligzdošanas sekmēm. | 1.Datorā ievadīti dati, veikta apstrāde un analīze par visā 2017.gada medību sezonā 29 mednieku dažādās Latvijas vietās reģistrēto 671 ūdensputnu. Rezultāti tiks ietverti 2018.g. atskaitē.  2. Engures Ornitoloģisko pētījumu centrā salabotas laivas un cits pētījumiem nepieciešamais inventārs.  3 Veikta pīļu un bridējputnu uzskaite Engures ezera trijās salās, vienā piekrastes pļavā un vienā virsūdens ceru rajonā; tas pats - Kaņiera ezera septiņās salās un vienā virsūdens ceru rajonā. | 1.Sakārtota korespondentu iesūtīto datu bāze 2017.g, kas ļauj to izmanot materiālu analīzē, salīdzinot ar profesionāļu lielajos ezeros iegūtajiem datiem (skat. Gala atskaiti).  2.Ornitoloģisko pētījumu centrā salabotas laivas un cits nepieciešamais inventārs.  3. Engures ezerā kopā atrastas piecu sugu 72 pīļu ligzdas, 32 (44,4%) bijušas sekmīgas. Kaņiera ezerā atrastas četru pīļu sugu 87 ligzdas un 2 meža zosu ligzdas. 59 pīļu (67,8%) un abas meža zosu ligzdas bijušas sekmīgas.  Engurē ligzdojošo pīļu skaits turpina samazināties vai stabilizējies zemā līmenī, Kaņierī – palielinās pelēko pīļu, samazinās meža pīļu, brūnkakļu un cekulpīļu skaits. | Alga,IIN,DŅ,Arodb.: 03.05.18. MU 10021,10388; 7.05.18. MU 10567; 5.06.18. MU 13430,13429,13427,13761; 6.06.18. MU 14288, 05.07.18. MU 16784, 17286, 16788; 6.07.18. MU 17599,17487  DDN: 7.05.18. MU 10889; 6.06.18. MU 13940; 6.07.18. MU 17497.  Komand.(dienas+citi): 30.05.18. MU 12992; 08.06.18. MU 14599; 02.07.18. MU 16428.  Infrastruktūra: 23.04.18. MU 02656 |
|
|
| II. Otrā posma darba uzdevumi (1.jūlijs – 31.augusts):  1.Mednieku – brīvprātīgo korespondentu tīkla organizēšana ziņu iegūšanai par sezonas laikā nomedītajiem ūdensputniem;  2.Nomedīto ūdensputnu uzskaite (skaits, suga, vecums, dzimums) lielajos piejūras ezeros (Engure, Babīte) un Nagļu dīķos sezonas atklāšanā (sestdiena, svētdiena). | 1.Ap 50 medniekiem - brīvprātīgajiem korespondentiem, kas uzskaitē piedalījušies iepriekšējos gados, izsūtītas anketas; tās kopā ar vispārēju informāciju ievietotas arī dažādās mājas lapās.  2. Uzskaite veikta darba uzdevumā norādītajās vietās un laikā, kā arī papildus Liepājas ezerā; to veikuši gan profesionāli ornitologi, gan īpaši apmācīti amatieri. | 1. Saglabājies stabils korespondentu tīkls – 29 dalībnieki 2017.g.  2. Atklāšanā reģistrēti 746 putni, t.sk. 362 meža pīles, 64 lauči; Liepājā – 37, Engurē – 240, Babītē – 201, Nagļu dīķos – 268. Nomedīto reģistrēto putnu kopskaits ir lielākais pēdējo 15 gadu laikā - sakarā ar ilgstošo sausumu pīles spiestas pulcēties lielās, neizžuvušās ūdenstilpēs. Kopš 2005.g. mednieku guvumos skaitliski visvairāk palielinās gaigalu, pelēko pīļu (aug vietējās populācijas) un platknābju (uz agro caurceļotāju rēķina) skaits, samazinās lauču skaits. | Alga,IIN,DŅ,Arodb.: 3.08.18. MU 19654,19671,19723; 6.08.18. MU 20081,20225; 5.09.18. MU 22250,22246,22241, 22303; 6.09.18. MU 22864,22668;  DDN: 6.08.18.MU 20085; 6.09. 18. MU 22868.  Komand.(dienas+citi): 19.07.18. MU 18585; 21.08.18.. MU 21390; 22.08.18. MU 21499; 31.08.18. MU 22012; 3.09.18. MU 22062. |
|
|
| III. Noslēguma posma darba uzdevumi (1.septembris – 15.novembris):  1. Ievākto materiālu datorizācija;  2. Datu analīze – 2018. gada rezultāti uz ilggadīgo datu fona. Noviržu iespējamo cēloņu skaidrošana;  3. Vismaz vienas publikācijas sagatavošana par projekta rezultātiem un publicēšana masu mēdijos. | 1. Datu bāze papildināta ar 2018.g. medību sezonas atklāšanā iegūtajiem datiem, veikta 2017.g. visas sezonas (korespondenti) rezultātu datorizācija un analīze.2. Novērtēti 2018.g.medību sezonas atklāšanā iegūtie rezultātiVeikta meža pīles vairošanās sekmju, spalvmetēju tēviņu klātbūtnes dažādās ūdenstilpēs u.c. analīze medību saimniecībā. 3. Publicēts viens raksts MMD un  sagatavots un nosūtīs publicēšanai raksts vācu žurnālam *Beiträge zur Jagd&Wildforschung, 43.* | 1. Radīta datu bāze objektīvai ūdensputnu medību novērtēšanai ilgākā laika periodā.  2. 2018.gada ūdensputnu medību sezonas atklāšanas rezultātus (raksturo vietējo populāciju stāvokli) varam vērtēt kā labākos pēdējo 10-15 gadu laikā. Tomēr nav pamata uzskatīt, ka būtu palielinājušās vietējās ligzdojošās populācijas. Pieaugušais reģistrēto nomedīto putnu skaits skaidrojams ar relatīvi lielāka skaita ūdensputnu koncentrēšanos lielajās ūdenstilpēs sakarā ar ilgstošā sausuma izraisīto "mazo” ūdeņu izzušanu. Vidējais nomedīto pīļu skaits uz vienu mednieku bijis salīdzinoši augsts, samazinās nomedīto lauču skaits. Attiecībā uz vairošanās sekmēm nav konstatētas būtiskas izmaiņas, salīdzinot ar periodu kops 1993.g.  3. M.Janaus. 2018. Kā un kāpēc iet bojā pīļu ligzdas? – MMD 7/8/2018: 52-55.  Sagatavots un nosūtīs publicēšanai raksts: Janaus M., Keišs O. Wasservogeljagd in Lettland, 1993–2017: Entwicklungen der Strecken und des Jagdgeschehens an ausgewählten Gewässern. | Alga,IIN,DŅ,Arodb.: 5.10.18. MU 25303,25291,25310; 8.10.18. MU 25831,25940.  DDN: 8.10.18. MU 25836.  Komand.(dienas+citi): 8.10.18. MU 2598, 26138; 8.11.18. MU 29765.  Infrastruktūra: 31.10.18. MU IZ-209 |
|
|

**6. Publicitāte**

Aprakstiet, kāda veida publicitāte bija Jūsu projektam (pievienojiet preses, informatīvos u.c. materiālus).

|  |  |  |
| --- | --- | --- |
| **Publicitātes avots**  (atzīmēt ar X) | | **Apraksts**  (īss apraksts par projekta publicitāti attiecīgajā mēdijā) |
| ***TV*** |  |  |
| ***Radio*** |  |  |
| ***Prese*** | X | 1. Janaus M. 2018. Kā un kāpēc iet bojā pīļu ligzdas? – MMD 7/8/2018: 52-55.  2. Janaus M., Keišs O. Wasservogeljagd in Lettland, 1993–2017: Entwicklungen der Strecken und des Jagdgeschehens an ausgewählten Gewässern. - *Beiträge zur Jagd&Wildforschung, 43.* |
| ***Internets*** | X | Aicinājums piedalīties un nomedīto ūdensputnu uzskaites veidlapa un instrukcija dažādās mājaslapās. |
| ***Citi*** | X | Līdzdalība „Vanagacs” apmācību programmā (ūdensputnu noteikšana pēc spārniem, mākslīgo ligzdvietu gatavošana un izlikšana) – O.Keišs. |

**Apstiprinu, ka Medību saimniecības attīstības fonda līdzekļi izlietoti paredzētajiem mērķiem, līguma tāmē un darba uzdevumos norādīto pasākumu īstenošanai un atbilstoši šim pārskatam.**

|  |  |
| --- | --- |
| **Datums:** |  |

|  |  |  |  |
| --- | --- | --- | --- |
| **Valdis Segliņš** |  |  | **Z.v.** |
| **(Projekta īstenotāja organizācijas/uzņēmuma/ komersanta vadītāja/direktora vārds, uzvārds)** |  | (paraksts) |
|  |  |  |
| **Anda Baikšte** |  |  |
| **(Projekta īstenotāja grāmatveža vārds, uzvārds)** |  | (paraksts) |
|  |  |  |
| **Māra Janaus** |  |  |
| **(Projekta atbildīgā darbinieka vārds, uzvārds)** |  | (paraksts) |

**Pārskatu sagatavoja:**

|  |  |
| --- | --- |
| **vārds, uzvārds:** | Māra Janaus |
| **ieņemamais amats:** | Vad. pētniece, projekta vadītāja |
| **tālrunis:** |  |
| **e-pasts:** | ornlab@latnet.lv |